‘เสริมสุข’แตกหัก‘เป๊ปซี่’
เสริมสุข บอกเลิกสัญญาเป๊ปซี่ ผู้ถือหุ้นใหญ่ 2 ฝ่ายชิงตั้งกรรมการกุมบังเหียนตลาดเตือนนักลงทุนระวังความไม่แน่นอน
10 ส.ค. 2554

เสริมสุข บอกเลิกสัญญาเป๊ปซี่ ผู้ถือหุ้นใหญ่ 2 ฝ่ายชิงตั้งกรรมการกุมบังเหียนตลาดเตือนนักลงทุนระวังความไม่แน่นอน
บริษัท เสริมสุข (SSC) เปิดเผยว่า คณะกรรมการมีการประชุมวันที่ 31 มี.ค. 2554 ที่ผ่านมา วาระพิเศษและมีมติอนุมัติการบอกเลิกสัญญาระหว่างบริษัทกับเป๊ปซี่ เนื่องจากสัญญาใหม่ที่ทางเป๊ปซี่ส่งมาให้บริษัทลงนามมีเนื้อหาสำคัญหลายเรื่องที่ไม่ถูกต้องกับมติที่ประชุมผู้ถือหุ้น ทั้งนี้การเลิกสัญญาจะมีผลในอีก 12 เดือน
ขณะเดียวกันทางเอสเอสเนชั่นแนล โลจิสติกส์ และบริษัท เป๊ปซี่โคล่า (ไทย) เทรดดิ้ง เสนอรายชื่อกรรมการใหม่ไม่ตรงกันและมีชื่อนายวิษณุ เครืองาม ด้วย
สำหรับสาระสำคัญของสัญญา เช่น การขยายตลาดเครื่องดื่มที่ไม่ใช่น้ำอัดลม การผลิตน้ำอัดลมภายใต้เครื่องหมายการค้าอื่น 
นายศักรินทร์ ร่วมรังษี ผู้ช่วยผู้จัดการ ตลาดหลักทรัพย์แห่งประเทศไทย กล่าวว่า ขอให้นักลงทุนและผู้ถือหุ้นติดตามข้อมูลของบริษัท เสริมสุข อย่างใกล้ชิด โดยเฉพาะการประชุมสามัญผู้ถือ หุ้นที่จะมีขึ้นในวันที่ 29 เม.ย.นี้ว่า ผู้ที่จะเข้ามามีอำนาจในการควบคุมบริษัท เพราะทั้งสองฝ่ายต่างเสนอกรรมการคนละชุด และต้องตระหนักว่า บริษัทยังมีความไม่แน่นอนในอีกหลายประเด็น 
นายศักรินทร์ ยอมรับว่า ที่ผ่านมาตลาดหลักทรัพย์ได้เข้าไปตรวจสอบข้อมูลการซื้อขายหุ้นของ SSC ตั้งแต่มีการจัดทำคำเสนอซื้อ (เทนเดอร์) ครั้งแรก โดยกลุ่ม Pepsi Co และจนถึงขณะนี้ เพราะราคาหุ้นมีการเปลี่ยนแปลงอย่างมาก แต่เป็นกระบวนการตรวจสอบปกติ